b'\n_START_ARTICLE_\nIgor Kuljeri\xc4\x87\n_START_PARAGRAPH_\nIgor Kuljeri\xc4\x87 (\xc5\xa0ibenik, 1. velja\xc4\x8de 1938. - Zagreb, 20. travnja 2006.), je bio hrvatski skladatelj, dirigent i akademik.\n_START_SECTION_\n\xc5\xbdivotopis\n_START_PARAGRAPH_\nStudirao je kompoziciju na Muzi\xc4\x8dkoj Akademiji u Zagrebu, a kasnije se u dirigiranju usavr\xc5\xa1avao kod Igora Markevi\xc4\x8da u Monte Carlu te u skladanju u Studiju za glazbenu fonologiju RAI-a u Milanu. Autor je brojnih orkestralnih, koncertnih, komornih i klavirskih skladba, opera, baleta, zborova, vokalno-instrumentalnih djela i scenske glazbe._NEWLINE_Umro je u Zagrebu nakon dugog i te\xc5\xa1kog bolovanja a posljednji ispra\xc4\x87aj akademika bio je u ponedjeljak, 24. travnja na zagreba\xc4\x8dkom krematoriju. Simfonijski orkestar i zbor Hrvatske radiotelevizije su u sklopu svojega Majstorskoga ciklusa u KD Vatroslava Lisinskog In memoriam Igoru Kuljeri\xc4\x87u izveli je njegov "Hrvatski glagolja\xc5\xa1ki rekvijem".'